آلمانیادا تورک‌لرین قوردوغو پارتی آلمان دموکرات‌لار بیرلیگینه عاید حساب‌لار، آلمان دؤولتی طرفین‌دن باغلانیلیر.
پارتی قوروجوسو، حقوقچو رمضان آکباش، آلمانیادا سیاسی چالیشمالاریندا انگللمه‌لرله قارشیلاشدیق‌لارینی ایفاده ائده‌رک،
"سوسیال مئدیا و بانک حسابلاریمیز قاپادیلیر" دئدی.
آکباش، ان سون بیر بانکدا پارتی‌نین آچدیغی حسابین ضدیت‌لی سبب‌لرله باغلانیلدیغینی بو قونونو محکمه‌یه داشیدیق‌لارینی بیلدیردی.
بانکا پارتی نظامنامه‌سینی و باشقا سندلری وئردیک‌لرینه، حساب آچیلدیق‌دان سونرا دا اینترنت صحیفه‌سی اوزرین‌دن بو حساب ایله پارتییه عضو اولما چالیشماسی باشلاتدیق‌لارینا ایشاره ائدن آکباش، بو چرچیوه‌ده سؤز قونوسو حسابا اؤنملی میقداردا پول دا یاتیریلدیغینی قید ائتدی.
آلمانیادا گئچن آیلاردا قورولان پارتییه دؤولت باسقیسی ائدیلدیگینی ساوونان رمضان آکباش،
"قورولدوغو گون‌دن بو گونه اؤنونه بیر چوخ مانع قویولان تورک پارتیسی، آلمان اورگان‌لاری طرفین‌دن هئچ بیر بانکدا حساب آچیلماماسی اوچون باسقی اولور. ایندییه قدر بیر بیرین‌دن مستقیل تخمینا 200 بانکا باش‌ووران پارتییه 79 بانک‌دان آنیندا رد جاوابی وئریلمیش‌دیر. 4 آی ایچینده آچیلان 4 بانک حسابی ایسه، هئچ بیر سبب بیلدیریلمه‌دن 2 هفته ایچینده باغلاندی" دئیه دانیشدی.
آکباش، سؤزده گلیشمیش بیر دموکراسییه صاحب اولان آلمانیانین، ن.پ.د، آ.ف.د، پ‌کاکا هؤرگوتلری، د.ح.ک.پ-ج، آشیری دینچی قروپ‌لار و فئتو هؤرگوتلرینه بئله بانک حسابی آچماق‌دان قاچینمازکن، دموکراتیک بیر پارتی اولان بیزیم پارتییه بیر بانک حسابی آچماق‌دان قورخار حالا گلدیگینی سؤیله‌دی .
